Diari Oficial de la Generalitat Valenciana


Sumari del DOGV 8848, del 02-07-2020 (2020/5027)

RESOLUCIÓ de 23 de juny de 2020, de la Presidència de la Generalitat, per la qual s'autoritza la revocació de l'exempció del lloc de secretaria de la Mancomunidad de Municipios Rincón de Ademuz i el manteniment del lloc de secretaria en classe tercera.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8848

Data del DOGV
:   02-07-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/5027


Data del document
:   23-06-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ de 23 de juny de 2020, de la Presidència de la Generalitat, per la qual s'autoritza la revocació de l'exempció del lloc de secretaria de la Mancomunidad de Municipios Rincón de Ademuz i el manteniment del lloc de secretaria en classe tercera. [2020/5027]  
Per mitjà de l'Ordre de 30 de març de 1998, de la Conselleria de Presidència, publicada en el DOGV núm. 3242, de 14.05.1998, es va crear el lloc de secretaria de la Mancomunidad de Municipios Rincón de Ademuz i es va classificar aquest en classe tercera, i es va declarar exempta la Mancomunitat de l'obligació de sostindre aquesta plaça, i que s'exerciren les funcions reservades per algun dels funcionaris amb habilitació de caràcter nacional dels municipis que l'integren.  
Segons consta en el certificat de la Secretaria-Intervenció de 4 de novembre de 2019, el Ple d'aquesta mancomunitat va adoptar, en la sessió del 22 d'octubre de 2019, l'acord de sol·licitar l'inici del procediment per a la revocació de l'exempció de l'obligació de mantindre el lloc de secretaria.   
Consta en l'expedient el preceptiu informe de la Diputació Provincial de València, de data 28 de gener de 2020, favorable a la revocació de l'exempció sol·licitada.  
Vistos els antecedents indicats, i en virtut del que es disposa en l'article 164.3 de la Llei 8/2010, de 23 de juny, de la Generalitat, de règim local de la Comunitat Valenciana, així com l'article 15.3 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 19 de juliol de 2019, del president de la Generalitat, per la qual es deleguen determinades atribucions en diferents òrgans de la Presidència (DOGV de 22.07.2019),   
resolc:  
  
Primer  
Revocar l'exempció de l'obligació de mantindre el lloc de secretaria de la Mancomunidad de Municipios Rincón de Ademuz.  
  
Segon  
Mantindre el lloc de secretaria de la Mancomunidad de Municipios Rincón de Ademuz, classificat en classe tercera, la provisió del qual està reservada a personal funcionari amb habilitació de caràcter nacional, de la subescala de secretaria-intervenció.  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, un recurs contenciós administratiu davant els jutjats contenciosos administratius de València o davant els jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar el recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 23 de juny de 2020.- El president de la Generalitat, p. d. (R 19.07.2019; DOGV de 22.07.2019), el secretari autonòmic de Promoció Institucional i Cohesió Territorial: Alfred Boix Pastor.